ddrg/super_eurlex huggingface dataset:
37.

bemærker, at samarbejdsmodeller og -muligheder mellem den offentlige og den private sektor allerede findes i nogle medlemsstater, og opfordrer offentlige og private navlestrengsbanker til at samarbejde tæt for at øge tilgængeligheden og udvekslingen af europæiske og internationale navlestrengsblod- og vævsprøver; opfordrer medlemsstaterne til på passende vis at regulere både offentlige og private banker til at garantere fuld gennemsigtighed og sikkerhed for navlestrengsblod, understreger, at bankerne er nødt til at sikre arbejdsmetoder, som er åbne og robuste i deres informationsudveksling, for at skabe størst mulig gavn for patienten;
43.

anbefaler, at man inden for rammerne af Atlanterhavsstrategien først når til enighed om en strategisk vision for Atlanterhavsområdet, som vil danne grundlaget for handlingsplanen for 2014-2020; foreslår endvidere, at denne handlingsplan — fastsætter de vigtigste prioriteter og foranstaltninger og identificerer flagskibsprojekter — klart definerer rollerne og ansvaret for alle aktører med tilknytning til politikken og gennemførelsen — fastsætter hovedmålene og en række indikatorer for at kunne måle resultaterne — vedtager en evalueringsprocedure og en midtvejsrevision af resultaterne samt — identificerer de nødvendige ressourcer til at gennemføre handlingsplanen;
35.

mener, at reklamebegrænsninger for lineære børneprogrammer, nyheder og informationsprogrammer er hensigtsmæssige, selv om det i stigende grad er forældet at skelne mellem lineære og ikke-lineære former; foreslår dog, at der bør tages højde for nye former for afregningsordninger for reklametid på tværs af programmer og platforme, som kunne bruges til at vække interessen for programmer af høj kvalitet, hvilket også ville øge kvaliteten af de lineære programmer og onlinemangfoldigheden uden at belaste de private radio- og tv-selskabers indtjening;
19.

opfordrer næstformanden i Kommissionen/Unionens højtstående repræsentant for udenrigsanliggender og sikkerhedspolitik til at udnævne en særlig koordinator med mandat til regelmæssigt at aflægge rapport om Tibet for at fremme respekten for det tibetanske folks menneskerettigheder, herunder deres ret til at bevare og udvikle deres særlige identitet og de religiøse, kulturelle og sproglige udtryk herfor, og at støtte en konstruktiv dialog og forhandlinger mellem Folkerepublikken Kinas regering og Hans Hellighed Dalai Lamas udsendinge samt at yde bistand til tibetanske flygtninge, navnlig i Nepal og Indien;
6.

anmoder om indførelse og øjeblikkelig implementering af centrale specifikke foranstaltninger baseret på den gældende lovgivning om medicinsk udstyr, som især skal sigte på at: — styrke kontrollen med medicinsk udstyr, der allerede er på markedet, herunder det, der anvender prøver — sikre, at alle bemyndigede organer, i forbindelse med overensstemmelsesvurderinger, fuldt ud anvender deres beføjelser til at gennemføre hyppige (mindst en gang om året) uanmeldte inspektioner af hele forsyningskæden og af visse leverandørers operationer, navnlig leverandører af medicinsk udstyr, der er forbundet med de største risici, og de leverandører for hvilke brugerrapporterne påviser en stigning i antallet af hændelser — styrke kriterierne for akkreditering om evaluering af bemyndigede organer - især med vægt på det fastansatte personales dokumenterede kvalifikationer, anvendelse af kontraktressourcer og gennemsigtighed med hensyn til deres funktionsmåde og opgaver - og indføre en EU-dækkende ordning for forvaltning af bemyndigede organers og deres ansattes, revisorers og eksperters kvalifikationer — styrke markedsovervågningen ved og informationsdeling mellem nationale myndigheder for at overvåge negative virkninger af medicinsk udstyr og tilbagetrækning fra markedet af sådant udstyr, med henblik på at sikre en forbedret sporbarhed af medicinsk udstyr og bedre opfølgning på foranstaltninger til kontrol af markedsførelsen af disse — forbedre de nationale myndigheders tilsyn med de bemyndigede organer og sikre konsekvens på tværs af medlemsstaterne — fremme innovation inden for medicinsk teknologi, da innovation er afgørende for at overvinde de sundhedsmæssige udfordringer af i dag og i morgen — kræve at producenterne af medicinsk udstyr straks giver deres nationale kompetente myndighed meddelelse om alle forbud, begrænsninger eller sagsanlæg, der er på vej i en eller flere medlemsstater — forbedre den måde, overvågningssystemet for medicinsk udstyr fungerer på, f.eks. ved lette og aktivt tilskynde patienter, patientorganisationer, patientgrupper og sundhedspersoner til at rapportere om alle negative hændelser og skadelige virkninger til de kompetente myndigheder, uden at de hindres i dette af overdrevent bureaukrati, ved at give de bemyndigede organer systematisk adgang til rapporter om negative virkninger og ved at indføre en central procedure for indsamling og behandling af rapporter om negative virkninger og tilbagetrækning af udstyr fra markedet — etablere værktøjer der, samtidig med at de yder databeskyttelse, sikrer sporbarheden af medicinsk udstyr og den langsigtede overvågning af deres sikkerhed og præstationsniveau i form af f.eks. systemer for unik udstyrsidentifikation (UDI), et implantatregister og et produktresume for hvert enkelt medicinsk produkt — lette patientforeningers og sundhedspersonales meddelelse om negative virkninger til nationale myndigheder — etablere en enkelt europæisk database, der samler oplysninger om medicinsk udstyr, der er tilgængeligt på markedet, registrering af økonomiske transaktioner, initiativer til markedsovervågning og tilsyn, kliniske undersøgelser, bemyndigede organer og udstedte EF-attester
32.

opfordrer Kommissionen til senest ved udgangen af 2012 at foreslå en omfattende strategi for internetsikkerhed for Unionen baseret på terminologi, der ikke er til at tage fejl af; er af den opfattelse, at internetsikkerhedsstrategien bør sigte mod at skabe et cyberspace (understøttet af en sikker og robust infrastruktur og åbne standarder), som er befordrende for innovation og velstand gennem fri informationsudveksling, men som samtidig sikrer solid beskyttelse af privatlivet og andre borgerrettigheder; fastholder, at strategien bør udspecificere de principper, mål, metoder, instrumenter og politikker (både interne og eksterne), der er nødvendige for at strømline nationale indsatser og EU’s indsats, og fastsætte minimumsstandarder for robusthed medlemsstaterne imellem for at sikre en sikker, stabil, solid og robust service, uanset om det er i forbindelse med kritisk infrastruktur eller generel brug af internettet;
E.

der henviser til, at kønslig lemlæstelse af piger og kvinder er et udtryk for ulige magtforhold og en form for vold mod kvinder, som kan sidestilles med andre alvorlige former for kønsrelateret vold, og til, at det er absolut nødvendigt at integrere bekæmpelsen af kønslig lemlæstelse af piger og kvinder i en generel og sammenhængende tilgang til bekæmpelsen af kønsrelateret vold og vold mod kvinder;
66.

går ind for, at der foretages en egentlig behandling af det såkaldte solidaritetsforslag om et interinstitutionelt program for menneskelige ressourcer i EU-institutionerne for at gøre det lettere for institutionernes personale og praktikanter at deltage i frivillige, humanitære og sociale aktiviteter både som led i personalets videreuddannelse og som frivilligt arbejde i fritiden;
3.

mener, at de økonomiske og teknologiske fremskridt i visse lande i Latinamerika gør det nødvendigt at revidere EU's mål for bilateralt udviklingssamarbejde; henstiller, at samarbejdet omstruktureres, således at det rettes mod de områder, hvor der er særligt behov for at nedbringe fattigdommen; understreger, at vi står overfor fælles udfordringer, som vi må løse ved at styrke multilaterale løsninger; understreger, at forbindelsen mellem vækst, handel, udvikling og fattigdomsbekæmpelse hverken er simpel eller automatisk; opfordrer følgelig Kommissionen til i forbindelse med drøftelserne om EU's fremtidige politik for udviklingssamarbejde at foretage en omfattende og grundig vurdering af den nuværende udviklingsmodel og til at tage ved lære af erfaringerne fra de seneste årtier med det formål effektivt at afhjælpe fattigdom og ulighed uden at mindske eller begrænse det politiske råderum;
B.

der henviser til, at seks medlemmer af Irans ahwazi-arabiske mindretal retsforfølges, efter at de var tilbageholdt uden tiltale i næsten et år i forbindelse med deres aktiviteter til fordel for dette mindretal; der henviser til, at der er begrundet frygt for, at de muligvis ikke får en retfærdig rettergang og kan risikere at blive udsat for tortur eller anden mishandling;
63.

understreger, at der i energidialogen mellem EU og Rusland, hvor EU bør tale med én stemme, bør tages højde for de central- og østeuropæiske medlemsstaters særlige og afhængige situation, idet deres energiforsyningssikkerhed kun kan garanteres ved at sammenkoble infrastrukturen i hele EU og ved til fulde at gennemføre reglerne for det indre energimarked; mener, at dialogen bør omfatte vigtige spørgsmål som adgang til energiressourcer, -net, og -eksportmarkeder, investeringsbeskyttelse, interoperabilitet, kriseforebyggelse og samarbejde, lige konkurrencevilkår og prisdannelse for energiressourcer; understreger, at "Drusjba"-spørgsmålet bør have særlig opmærksomhed, og at der bør træffes særlige foranstaltninger på EU-niveau for at få genoptaget olieleverancerne gennem den lukkede gren;
—

der henviser til rapporten fra Copenhagen Economics med titlen "Assessment of barriers to trade and investment between the EU and Japan", som blev offentliggjort den 30. november 2009,
23.

roser de tiltag, der er gjort af Ecowas, Den Afrikanske Union og FN såvel som nabolandene for at bistå Mali med at vende tilbage til det konstitutionelle system og for at tage konkrete skridt til at beskytte landets suverænitet, enhed og territoriale integritet; noterer sig resultatet af den konference, der blev afholdt i Ouagadougou den 14.-15. april 2012 under forsæde af præsident Blaise Compaoré, Ecowas’ udpegede mægler, og håber, at tidsplanen og de detaljerede aftaler for overgangen snarest vil blive yderligere afklaret;
24.

opfordrer parlamentet i DR Congo til at engagere sig i arbejdet om overvågningen af mineindustrien og til, at det overvejes at foretage en uafhængig undersøgelse i den hensigt at sikre, at minesektoren udfører sine aktiviteter på gennemsigtig vis;
12.

glæder sig over FN’s Sikkerhedsråds afgørelse om at forlænge UNMIS's mandat og om at sende flere fredsbevarende styrker til Sudan; mener, at FN’s fortsatte tilstedeværelse er yderst værdifuld for den fredelige udvikling af to levedygtige stater; opfordrer både Sudan og Sydsudan til at betragte FN's tilstedeværelse med positive øjne og garantere FN-repræsentanternes sikkerhed;
2.

mener, at der er et stort potentiale for EU-selskabsformer som supplement til de eksisterende selskabsformer i henhold til national ret, som bør udvikles og fremmes yderligere; opfordrer indtrængende Kommissionen til, med henblik på at opfylde SMV’ernes særlige behov, at gøre en ekstra indsats for at få vedtaget statutten for det europæiske private selskab (SPE) (10), hvorved der kunne tages fuldt hensyn til alle berørte parters interesser, for at overvinde den fastlåste situation i Rådet;
68.

mener, at den lovgivningsmæssige EU-ramme for dyrevelfærd skal omfatte: a) en fælles OIE-baseret definition og forståelse af dyrevelfærd og generelle forskningsbaserede målsætninger b) princippet om omsorgspligt for alle dyreejere og personer, der håndterer dyr, hvorimod ansvaret for omstrejfende dyr først og fremmest skal ligge hos ejeren og i sidste ende medlemsstaternes myndigheder på grund af de relaterede folkesundheds- og sikkerhedsrisici c) oplysningskampagner og retningslinjer for ansatte i de offentlige myndigheder om, hvordan man skal indkredse dyrevelfærdsspørgsmål d) et krav, når det er nødvendigt for at sikre kompetence – samtidig med at man anerkender færdigheder og viden, der allerede er opnået gennem praktisk erfaring eller uddannelse – hos enhver person, der håndterer dyr i forbindelse med deres erhverv, og tilstrækkelige uddannelseskrav for specifikke ansvarsområder inden for dyrevelfærd e) en forpligtelse for medlemsstaterne til hvert andet år at indsende rapporter til Kommissionen om gennemførelse af EU's lovgivning om dyrevelfærd, herunder en køreplan for de følgende to år, og et krav for Kommissionen om hurtigst muligt at offentliggøre disse rapporter sammen med et resumé f) effektive og rettidige foranstaltninger over for de medlemsstater, der ikke indsender rapporter eller opfylder deres forpligtelse til at foretage kontroller og inspektioner g) oprettelse af et EU-koordineret netværk for dyrevelfærd, som baseret på erfaringer fra pilotprojekt X/2012 har til formål at understøtte oplysnings- og uddannelseskampagner, evaluere dyrevelfærdskrav på grundlag af de seneste forskningsresultater, som har været genstand for peer-review, og koordinere et EU-system med foreløbig prøvning af nye teknologier i overensstemmelse med eksisterende programmer, der fremmes af Kommissionen og dens agenturer og udvalg h) en struktur for forskningsbaseret sektorlovgivning og ikke-lovgivningsmæssige foranstaltninger i) en revideringsklausul med henblik på regelmæssig tilpasning af den lovgivningsmæssige ramme til nye forskningsresultater inden for rammerne af retssikkerheden og idet der tages højde for investeringernes økonomiske levetid;
38.

anbefaler, at der med henblik på at fremme bedre udvekslingsprogrammer, dynamisk forskning og innovation samt livslang læring oprettes netværk mellem de højere uddannelses- og forskningsinstitutioner i den fremtidige makroregion i Middelhavsområdet, og at uddannelsesinfrastrukturen udvikles i regionen samtidig med, at hindringer for den frie bevægelighed for studerende, personer under erhvervsuddannelse, unge volontører, lærere, erhvervslærere, forskere og administrativt personale fjernes; understreger nødvendigheden af at styrke kvaliteten af undervisningen og forskningen i disse netværk ved at yde tilstrækkelig finansiering og støtte til Tempus- og Erasmus Mundus- programmerne, navnlig i betragtning af det ringe antal af unge, der deltager i Erasmus Mundus-programmet i Middelhavsområdet;
34.

understreger, at eCall-systemet ikke under nogen omstændigheder må give mulighed for at spore et køretøjs rute, hvilket betyder, at det skal være et passivt system, indtil det udløses af et nødopkald i overensstemmelse med henstillingerne fra artikel 29-arbejdsgruppen om databeskyttelse; minder om, at hovedformålet med eCall er at forbedre håndteringen af ulykker, og at de data, der leveres af eCall-tjenesten, under ingen omstændigheder må kunne anvendes til at overvåge og udforske en persons færden eller registrere, hvor vedkommende befinder sig, medmindre den pågældende har været involveret i en ulykke,
L.

der henviser til, at ti kvinder i Cameroun blev anholdt og tre sigtet for at praktisere homoseksualitet for første gang i februar 2012; der henviser til, at politiet stadig foretager anholdelser og tæver personer, hvilket senest er blevet registreret den 24. juni 2012; der henviser til, at advokat, Alice Nkom, gentagne gange har modtaget døds- og voldstrusler for at forsvare personer, der er anklaget for homoseksualitet; der henviser til, at et LGBTI-møde i Yaoundé blev afbrudt med vold af en bande den 19. maj 2012;
J.

der henviser til, at en basal betalingskonto - for at være effektiv - skal være let og overskuelig at oprette, og at den skal omfatte en specificeret række kerneydelser, ligesom det er nødvendigt, at der er iværksat effektive tilsyns- og tvistbilæggelsesforanstaltninger, samt at forbrugere uden nogen fast adresse får adgang til disse konti; der henviser til, at lovgivningen om bekæmpelse af hvidvaskning af penge og finansiering af terrorisme bør anvendes på en forholdsmæssig måde og aldrig bør anvendes som et grundløst påskud for at afvise kommercielt mindre attraktive forbrugere; der henviser til, at Kommissionen bør undersøge om det er nødvendigt for forbrugere at have forbindelse til medlemsstaten for at være berettiget til en basiskonto;
C.

der henviser til, at lokale embedsmænd ifølge undersøgelsen havde afkrævet Feng Jianmeis familie en "garanti" på 40 000 RMB, som ifølge hendes mand var en bøde for at få barn nummer to; der henviser til, at de lokale myndigheder intet juridisk grundlag havde for at opkræve en sådan "garanti"; der henviser til, at Feng Jianmei blev tvunget til at underskrive en samtykkeerklæring om at afbryde graviditeten, fordi hun ikke ville betale bøden, og at hun blev tilbageholdt på hospitalet af vagter;
2.

opfordrer Kommissionen til at forelægge et forslag til en EU-retsramme for beskyttelse af kæledyr og strejfende dyr, der omfatter: — bestemmelser om identifikation og registrering af dyr, — strategier for behandling ar strejfende dyr, inklusive vaccinations- og sterilisationsprogrammer, — foranstaltninger til at fremme ansvarligt ejerskab, — forbud mod ikke-godkendte kenneler og dyrehjem, — forbud mod at dræbe strejfende dyr uden medicinsk indikation, — information og uddannelsesprogrammer om dyrebeskyttelse i skolerne, — alvorlige sanktioner mod medlemsstater, der ikke overholder bestemmelserne;
29.

er bekymret over den høje ungdomsarbejdsløshed i en række medlemsstater og de negative beskæftigelsesudsigter; noterer med bekymring EU's begrænsede evne til at tiltrække menneskelig kapital af høj kvalitet, samtidig med at der er en stor strøm af menneskelig kapital fra EU til tredjeverdenslande; er opmærksom på EU's enorme potentiale med hensyn til menneskelig kapital af høj kvalitet, og opfordrer Kommissionen og medlemsstaterne til at forstærke indsatsen for at afhjælpe ungdomsarbejdsløsheden gennem programmer og konkrete aktioner på EU-plan og nationalt plan; glæder sig i denne forbindelse over Det Europæiske Råds opfordring til medlemsstaterne om at indføre nationale ordninger i stil med ungdomsgarantien og opfordrer medlemsstaterne til at bakke op om denne opfordring med hurtige og konkrete aktioner på nationalt niveau for at sikre, at unge enten er i job, uddannelse eller praktik; finder, at EU bør intensivere sine bestræbelser for at nå beskæftigelsesmålene i EU's 2020-strategi for intelligent, bæredygtig og inklusiv vækst ved bl.a. at fokusere på at sænke skatten på arbejde med det formål at tiltrække flere investeringer i økonomiens arbejdskraftintensive sektorer;
30.

beklager, at Kommissionens meddelelse om "Almen uddannelse og erhvervsuddannelse i et intelligent, bæredygtigt og rummeligt Europa" ikke tilstrækkeligt dækker spørgsmålet om udvikling af førskoleundervisningen, særlig med hensyn til det sproglige aspekt, til trods for, at det udgør et af de grundlæggende mål for Europa 2020-strategien; mener, at dette uddannelsestrin skal ses som det mest afgørende tidspunkt for den enkeltes fremtidige uddannelsesniveau og for personlig og social udvikling; mener, at børn vil drage fordel af en førskoleundervisning, som har til formål at styrke deres motoriske og sociale kompetencer, at fremme en afbalanceret følelsesmæssig udvikling hos dem, samtidig med, at deres intellektuelle nysgerrighed stimuleres;
124.

henviser til, at Lissabon-traktatens artikel 194 angiver, at EU er bemyndiget til at tage forholdsregler på europæisk plan for at sikre energiforsyningen; understreger i den forbindelse, at det med henblik på at styrke energiforsyningssikkerheden og samtidig troværdigheden og effektiviteten af EU's fælles udenrigs- og sikkerhedspolitik er afgørende at mindske energiafhængigheden af tredjelande, som ikke deler eller ligefrem krænker EU's værdier; mener, at diversificering af forsyningskilder og transitruter og øget anvendelse af vedvarende og rene energikilder er presserende og af afgørende betydning for EU, som i høj grad er afhængigt af eksterne energikilder; henviser til, at de primære diversificeringsmuligheder er det arktiske område, Middelhavsområdet og den sydlige korridor fra Tyrkiet til Centralasien og Mellemøsten, og opfordrer Kommissionen til at prioritere sådanne projekter; er bekymret over forsinkelserne i forbindelse med færdiggørelsen af den sydlige korridor; understreger behovet for energiforsyningssikkerhed gennem energidiversitet og fremhæver muligheden for en supplerende LNG-korridor i det østlige Middelhavsområde, som kan fungere som en fleksibel energikilde og et incitament til øget konkurrence inden for det indre marked; mener, at EU skal sikre, at det nuværende vigtigste importland - Rusland - overholder de interne markedsregler, bestemmelserne i den tredje energipakke og det europæiske energicharter; bemærker de store muligheder for udvikling og indbyrdes afhængighed, som de transkontinentale, intelligente net for vedvarende energi mellem Europa og Afrika kunne skabe;
36.

opfordrer Kommissionen til at sikre, at den frie bevægelighed for personer sikres, og at Schengenreglerne respekteres fuldt ud; understreger behovet for at erstatte medlemsstaternes utilstrækkelige peer review og opfordrer Kommissionen til at tage det fulde ansvar for tilsynet med Schengenreglerne; glæder sig over Kommissionens støtte til dets holdning vedrørende retsgrundlaget for Schengenreglerne;
17.

noterer sig den operationelle plan, der er indført for at støtte det græske asylsystem, og forbedre situationen for asylansøgere og personer, der nyder international beskyttelse i Grækenland; understreger, at der trods visse fremskridt er behov for, at både EU og de græske myndigheder gør en yderligere indsats for at forbedre asylsystemet og sikre, at asylansøgernes rettigheder respekteres fuldt ud; minder om, at foranstaltninger for at reducere budgetunderskuddet, udelukker, at der bevilges nationale midler til at ansætte mere personale, og henstiller, at der findes en løsning på dette problem, da en velfungerende asylmyndighed er nødvendig for at sætte Grækenland i stand til at opfylde dets forpligtelser i henhold til folkeretten og EU-retten;
E.

der henviser til, at Republikken Aserbajdsjans vicejustitsminister, Vilayat Zahirov, den 15. august 2012 sendte et officielt brev til Ungarns ministerium for offentlig forvaltning og retlige anliggender, hvori han anførte, at afgørelser afsagt af fremmede staters domstole vedrørende overførelse af domfældte med henblik på afsoning af den resterende del af deres fængselsstraf i Republikken Aserbajdsjan ville blive udført i overensstemmelse med artikel 9, stk. 1, litra a), i konventionen, uden at deres respektive domme ville blive konverteret; der henviser til, at han desuden forsikrede, at straffen for en domfældt, der afsoner en livstidsdom, ifølge Republikken Aserbajdsjans strafferet kun ved en domstolsafgørelse kunne ændres til en fængselsstraf i en nærmere fastsat periode, og at den domfældte kun ville kunne prøveløslades efter at have afsonet mindst 25 år af sin fængselsstraf; der henviser til, at de aserbajdsjanske myndigheder efterfølgende har nægtet at have givet de ungarske myndigheder nogen form for diplomatiske forsikringer;
13.

understreger betydningen af de løbende drøftelser om menneskerettigheder med Rusland inden for rammerne af menneskerettighedskonsultationerne mellem EU og Rusland som en måde til at konsolidere interoperabiliteten inden for alle samarbejdsområder, og kræver, at disse møders form forbedres med henblik på at øge deres effektivitet, navnlig med hensyn til den fælles indsats mod racisme og fremmedhad, og at denne proces åbnes for et effektivt bidrag fra Europa-Parlamentet, Statsdumaen og ikke-statslige menneskerettighedsorganisationer samt skiftevis finder sted i Rusland og i en af EU’s medlemsstater;